สวัสดีค่ะขอถามหน่อยค่ะ พอดีโดนเเมวเอาฟันขูด เเต่ไม่มีเลือดออกไม่ถลอกตอนขูดเป็นเเค่รอยเเดงเฉยๆ แล้วไม่ได้ไปฉีดยา แล้วผ่านมา 10 กว่าวัน แมวมีอาการเจ็บตาเเล้วซึมๆ แต่เเมวฉีดยาเเล้ว เเต่เเมวข้างบ้านไม่ได้ฉีดยาเเล้วชอบเเอบมากัดแมวเรา แมวเราจะมีโอกาสติดเชื่อพิษสุนัขบ้าไหมค่ะ แล้วถ้ามี แล้วเราจะติดเชื่อด้วยไหมค่ะ
สวัสดีค่ะ หากแมวเป็นโรคพิษสุนัขบ้าจะตายภายใน 4-5 วันนับจากวันที่สามารถแพร่เชื้อได้ ดังนั้นหากนับจากวันที่ถูกฟันแมวขูด ผ่านไป 10 กว่าวันแล้ว แมวยังไม่ตาย แสดงว่าแมวไม่ได้เป็นโรคพิษสุนัขบ้าในวันเอาฟันขูดค่ะ และก็จะไม่ติดโรคพิษสุนัขบ้าจากแมวในวันนั้นค่ะหากแมวได้รับการฉีดวัคซีนพิษสุนัขบ้าทุกปี โอกาสที่แมวจะติดเชื้อพิษสุนัขบ้าจากสัตว์ตัวอื่น ก็ถือว่าน้อยอย่างยิ่งค่ะ